Държавен вестник, бр. 41, 2008 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  41
Г л а в а  ш е с т а
ИЗИСКВАНИЯ ЗА УПРАВЛЕНИЕ НА
АГРОЕКОЛОГИЧНИТЕ ДЕЙНОСТИ
Раздел I
Общи изисквания
Чл.  20. (1) При прехвърляне на стопанство,
подпомагано по реда на тази наредба, приобре-
тателят може да продължи извършването на
агроекологичните дейности до края на петго-
дишния период, когато:
1. отговаря на изискванията за подпомагане
за съответната агроекологична дейност;
2. е преминал обучение по реда на чл.  13,
ал.  1, в случай че прехвърлянето е извършено
след 2-рата година от петгодишния период, или
е доказал наличието на опит в извършването на
дейността;
3. прехвърлителят и приобретателят пода-
ват пред Областната разплащателна агенция
(ОРА) по регистрация на приобретателя съв-
местна декларация по образец, одобрена от
изпълнителния директор на ДФЗ—РА за прех-
върляне на стопанството.
(2) Прехвърлителят и приобретателят се
уведомяват в срок един месец от постъпване на
декларацията в ОРА, когато прехвърлянето не
е одобрено.
Чл.  21. Когато приобретателят не продъл-
жи извършването на агроекологичните дейнос-
ти до края на петгодишния период, се прилага
чл.  7, ал.  1, т. 1.
Чл.  22. При прехвърляне на стопанство от
едно подпомагано лице на друго приобрета-
телят спазва всички изисквания на агроеко-
логичните дейности, които е прилагал прех-
върлителят.
Раздел II
Биологично земеделие
Чл.  23. (1) Подпомаганите лица по подмяр-
ка “Биологично земеделие” са длъжни:
1.  да спазват изискванията на Регламент на
Съвета (ЕИО) № 2092/91 за биологичното про-
изводство на земеделски продукти и неговото
означаване върху земеделски продукти и храни
(обн., специално издание на ОВ, 2007 г., глава
15—Околна среда, потребители и здравеопаз-
ване, том 02);
2.  до 31 декември на годината, предхождаща
кандидатстването, да са сключили договор с
контролиращо лице, получило разрешение съг-
ласно чл.  18, ал.  1 от Закона за прилагане на
Общите организации на пазарите на земедел-
ски продукти на Европейския съюз, за преми-
наване към и/или продължаване на управлени-
ето в съответствие с правилата за биологично
производство;
3. за петгодишния период на подпомагане
поне веднъж да са получили сертификат за съ-
ответствие на произведените от тях растител-
ни продукти с правилата на биологичното про-
изводство;
4. да предоставят при поискване на Разпла-
щателната агенция при проверките на място
копие от сертификационното писмо; когато зе-
меделският производител не разполага със сер-
тификационно писмо, той е длъжен да предос-
тави копие от него на Разплащателната аген-
ция в най-кратки срокове от получаването му,
но не по-късно от 15 октомври на годината, в
която е извършена проверката на място.
(2) Контролиращите лица по ал.  1, т. 2 ин-
формират МЗП до 15 октомври за резултата от
извършените през текущата година проверки.
Министерството на земеделието и продоволст-
вието предоставя информацията на ДФЗ—РА в
срок до 1 ноември. За текущата година подпо-
маганите лица не могат да сключват договор с
друго контролиращо лице за включените в мяр-
ката площи.
(3) Подпомаганите лица уведомяват писме-
но Разплащателната агенция при прекратяване
на договора с контролиращите лица най-късно
до 15 октомври на текущата година.
Чл.  24. (1) Кандидатите за подпомагане за
дейността “Биологично растениевъдство”
спазват правилата на биологичното производ-
ство на цялата площ на блока на земеделско-
то стопанство, с който кандидатстват за под-
помагане.
(2) Когато избраната дейност е биологично
производство на посевен и посадъчен матери-
ал, подпомаганите лица имат разрешение за
производство и заготовка, издадено по реда на
Закона за посевния и посадъчния материал.  
(3) Когато избраната дейност е биологично
производство на посевен и посадъчен матери-
ал, включен в приложение № 5, част А от На-
редба № 1 от 1998 г. за фитосанитарен контрол
(ДВ, бр. 82 от 1998 г.), подпомаганите лица се
вписват в официалния регистър за фитосанита-
рен контрол на Националната служба за расти-
телна защита (НСРЗ).
(4) Подпомаганите лица разполагат с фито-
санитарен или заменен паспорт за съответните
видове, когато създават насаждения с култури,
включени в приложение № 5, част А от Наред-
ба № 1 от 1998 г. за фитосанитарен контрол.
Чл.  25. (1) Кандидатите за подпомагане за
дейността “Биологично пчеларство” отглеждат
най-малко 20 пчелни семейства.
(2) В периода на изпълнение на агроеколо-
гичната дейност по ал.  1 подпомаганото лице
отглежда всички пчелни семейства в стопанст-
вото по метода на биологичното производство.
(3) Подпомаганото лице се задължава за
петгодишния период на изпълнение на дейност-
та да не намалява  броя на пчелните семейства,
за които е поело задължение да  извършва агро-
екологичната дейност, под минималния брой
по ал.  1.
(4) В случай че  броят на пчелните семейства
за текущата година е намален, агроекологич-
ните плащания за същата година се изплащат
за наличния брой пчелни семейства.